
ГР. КРУМОВГРАД
Д О К Л А Д Н А   З А П И С К А
от Себихан Керим Мехмед – кмет на Община Крумовград

Относно: Приемане на решение за участие на Община Крумовград в открита процедура за провеждане на общ търг с тайно наддаване за възмездно придобиване правото на собственост чрез покупко - продажба на недвижим имот – частна държавна собственост, представляващ поземлен имот с идентификатор 62774.10.139 по КККР на с. Рогач, община Крумовград, област Кърджали
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

С Решение № 97 от протокол № 5 от 15.02.2024 г. Общински съвет – Крумовград е дал съгласие да бъде инициирана и проведена процедура, съгласно изискванията на чл. 54 от Закона за държавната собственост (ЗДС) за безвъзмездно прехвърляне в полза на Община Крумовград правото на собственост върху имот – частна държавна собственост, представляващ: поземлен имот с поземлен имот с идентификатор 62774.10.139 с площ 2804 кв. м. по КККР на с. Рогач, община Крумовград, област Кърджали, одобрени със заповед № РД-18-325/13.09.2017 г. на изпълнителния директор на АГКК, вид територия: земеделска, НТП: за стопански двор, представляващ негодна за земеделско ползване, неподлежаща на възстановяване, незаета със сгради и съоръжения на организации по § 12 от ПЗР на ЗСПЗЗ, земя от стопански двор, стар номер 010139, актуван с АДС № 3723 от 19.10.2022 г. 
Необходимостта от придобиването на имота е възникнала с оглед на това, че няма други подходящи общински имоти, които да служат за изграждане на детска площадка в населеното място. 
В изпълнение на решението на общински съвет е отправено искане до министъра на регионалното развитие и благоустройство, чрез областен управител на област Кърджали да бъде прехвърлено безвъзмездно правото на собственост върху гореописания имот по реда на чл. 54 от ЗДС. Областният управител е поискал писмено становище по направеното искане на Община Крумовград от Министерство на земеделието и храните, тъй като държавният имот е в управление на съответното министерство. 
Становището на Министерство на земеделието и храните е, че в Закона за собствеността и ползването на земеделските земи (ЗСПЗЗ) и Правилника за прилагане на ЗСПЗЗ (ППЗСПЗЗ) няма уредена процедура по безвъзмездно прехвърляне на правото на собственост върху недвижими имоти – частна държавна собственост, за нуждите на ведомства и общини. Исканият имот попада под разпоредбата на § 12 от преходните и заключителни разпоредби (ПРЗ) на ЗСПЗЗ, съгласно който земите на организациите по § 12 и 29 от ПРЗ на ЗСПЗЗ, незаети със сгради и съоръжения, негодни за земеделско ползване и неподлежащи на възстановяване, намиращи се извън урбанизираните територии, останали след възстановяване правата на собствениците, са държавна собственост, като стопанисването, управлението и разпореждането с тях се извършва от министъра на земеделието и храните, при условия и ред, определени в ППЗСПЗЗ. Министърът на земеделието и храните или оправомощено от него лице може да се разпорежда с тези земи само чрез провеждане на търг, като на тръжните процедури могат да участват както физически, така и юридически лица, включително и общини. 
Със Заповед № РД-04-51 от 16.07.2025 г. на директора на Областна дирекция „Земеделие“ – Кърджали е открита процедура по провеждане на търг с тайно наддаване за гореописания имот. Началната тръжна цена на имота е в размер на 11 100 лв. (единадесет хиляди и сто лева), като крайният срок за подаване на документите за участие в търга е до 17:30 ч. на 21.08.2025 г. 
Съгласно чл. 34, ал. 1 и ал. 2 от Закона за общинската собственост общината придобива възмездно право на собственост чрез правна сделка след решение на общинския съвет, по ред, определен в наредбата по чл. 8, ал. 2, като въз основа на решението на общинския съвет се сключва договор от кмета на общината.

В чл. 8 от Наредбата за реда за придобиване, управление и разпореждане с общинско имущество в община Крумовград на Общински съвет – Крумовград е разписано, че възмездното придобиване на право на собственост върху имоти се извършва след решение на общинския съвет, като предложенията се правят в писмена форма от кмета на общината. Предложението трябва да съдържа: техническа характеристика на имота, стойност на имота и необходимостта от придобиване на имота. Решението се приема с обикновено мнозинство.

Имотът е включен в Програмата за управление и разпореждане с имотите – общинска собственост в община Крумовград през 2025 г., в раздел недвижими имоти, които Община Крумовград има намерение да придобие чрез покупко-продажба.
С оглед краткия срок за подаване на документи за участие в търга, следва да се допусне и предварително изпълнение на решението на общинския съвет по реда на чл. 60, ал. 1 от Административнопроцесуалния кодекс.


Предвид гореизложеното и на основание чл. 21, ал. 1, т. 8 и ал. 2 от Закона за местното самоуправление и местната администрация, във връзка с чл. 8, ал. 1, чл. 34, ал. 1 и ал. 2 от Закона за общинската собственост, чл. 7, т. 3 и чл. 8 от Наредбата за реда за придобиване, управление и разпореждане с общинско имущество в община Крумовград на Общински съвет – Крумовград, предлагам Общински съвет – Крумовград да вземе следното

Р Е Ш Е Н И Е :
I. Общински съвет – Крумовград, след като се запозна с условията на откритата процедура за провеждане на общ търг с тайно наддаване, дава съгласие Община Крумовград да участва в открита процедура за провеждане на общ търг с тайно наддаване, открита със Заповед № РД-04-51 от 16.07.2025 г. на директора на Областна дирекция „Земеделие“ – Кърджали за възмездно придобиване правото на собственост чрез покупко-продажба на следния недвижим имот – частна държавна собственост, представляващ поземлен имот с идентификатор 62774.10.139 по КККР на с. Рогач, община Крумовград, област Кърджали, одобрени със заповед № РД-18-325/13.09.2017 г. на изпълнителния директор на АГКК, с площ 2804 кв. м., вид територия: земеделска, начин на трайно ползване: за стопански двор, представляващ негодна за земеделско ползване, неподлежаща на възстановяване, незаета със сгради и съоръжения на организации по § 12 от ПЗР на ЗСПЗЗ, земя от стопански двор, стар номер 010139, актуван с АДС № 3723 от 19.10.2022 г.

II. Общински съвет – Крумовград приема решение Община Крумовград да придобие правото на собственост чрез покупко - продажба на следния недвижим имот – частна държавна собственост, представляващ поземлен имот с идентификатор 62774.10.139 по КККР на с. Рогач, община Крумовград, област Кърджали, одобрени със заповед № РД-18-325/13.09.2017 г. на изпълнителния директор на АГКК, с площ 2804 кв. м., вид територия: земеделска, начин на трайно ползване: за стопански двор, представляващ негодна за земеделско ползване, неподлежаща на възстановяване, незаета със сгради и съоръжения на организации по § 12 от ПЗР на ЗСПЗЗ, земя от стопански двор, стар номер 010139, актуван с АДС № 3723 от 19.10.2022 г., като участва в открита процедура за провеждане на общ търг с тайно наддаване, открита със Заповед № РД-04-51 от 16.07.2025 г. на директора на Областна дирекция „Земеделие“ – Кърджали, като възлага на кмета на общината или упълномощено от него лице от името на Община Крумовград да направи ценово предложение за придобиване на гореописания недвижим имот в ценовия диапазон от 11 100 лв. (единадесет хиляди и сто лева) до 16 100 (шестнадесет хиляди и сто лева) лв. 
III. Общински съвет – Крумовград ДОПУСКА предварително изпълнение на решението на основание чл. 60, ал. 1 от АПК, съгласно изложените мотиви в докладната записка. 
IV. Общински съвет – Крумовград възлага и задължава кмета на Община Крумовград или упълномощено от него лице да извърши всички необходими правни и фактически действия за участието на Община Крумовград в откритата тръжна процедура за придобиване право на собственост на посочения в т. I и т. II от настоящото решение имот, като подаде всички изискващи се документи за участие, плати необходимите такси и депозити и извърши всички други действия, свързани с участието в търга. 
V. В случай че Община Крумовград бъде обявена за спечелил търга, Общински съвет – Крумовград възлага на кмета на Община Крумовград да сключи договор за придобиване право на собственост върху гореописания недвижим имот.
ВНЕСЪЛ:..….……/П/..……

  СЕБИХАН МЕХМЕД
     Кмет на Община Крумовград

Изготвил: 
А. Хаджъисмаил, директор на дирекция „ОСИ“:………/П/……………

Съгласували: 
М. Тоскова, юрисконсулт в дирекция „НОП“:………/П/…………
инж. А. Хаджимехмед, зам.-кмет на Община Крумовград:……/П/……………
